Държавен вестник, бр. 105, 2023 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  105
1. акцизни стоки под режим отложено 
плащане на акциз се извършва на мястото 
на получаване, посочено в електронния ад-
министративен документ, или на разрешеното 
място на директна доставка, а в случаите, 
когато стоките се получават от регистриран 
получател или от временно регистриран по-
лучател, разтоварването се извършва само в 
обектите, посочени в съответното удостове-
рение или разрешение;
2. акцизни стоки, освободени за потребле-
ние на територията на друга държава членка, 
се извършва в обекта по чл. 76у, ал. 4 или на 
мястото, посочено в регистрирания опростен 
административен документ;
3. акцизни стоки, които в държавата член-
ка на изпращане не се облагат с акциз, се 
извършва само на мястото на получаване, 
посочено в уведомлението по чл. 76л, ал. 1.“
2. В ал. 3 след думите „чл. 73д“ се добавя „и 
чл. 76з“, а накрая думата „обекта“ се заменя 
с „обекта/мястото на получаване“.
3. Алинея 6 се изменя така:
„(6) При движение на територията на стра-
ната на акцизни стоки под режим отложено 
плащане на акциз, на акцизни стоки с реги-
стриран опростен административен документ 
или на акцизни стоки, предназначени за ос-
вободен от акциз краен потребител, промяна 
на транспортното средство се извършва само 
след предварително уведомяване на компе-
тентната териториална дирекция. Уведомле-
нието се подава писмено или по електронен 
път от лицата, определени с правилника за 
прилагане на закона.“
§ 55. Създава се чл. 91в:
„Чл. 91в. (1) Забранява се акцизни стоки, 
които са освободени за потребление на те-
риторията на страната, да се изпращат до 
друга държава членка от лица, които не са 
регистрирани като сертифициран изпращач/
временно сертифициран изпращач и за които 
не е регистриран електронен опростен адми-
нистративен документ.
(2) Забранява се получаването в страната 
на акцизни стоки, които са освободени за 
потребление на територията на друга държава 
членка, от лица, които не са регистрирани 
като сертифициран получател/временно сер-
тифициран получател и за които не е регис-
триран електронен опростен административен 
документ.
(3) Забранява се акцизни стоки, които не 
са в обхвата на компютърната система по 
чл. 4, т. 40, да се изпращат до друга държава 
членка без издаден документ по чл. 76к, ал. 1. 
Документът придружава стоките при тяхното 
транспортиране.
(4) Забранява се акцизни стоки, които не 
са в обхвата на компютърната система по 
чл. 4, т. 40, изпратени от територията на друга 
държава членка, да се държат и превозват на 
територията на страната, без да са придружени 
с документите по чл. 76л, ал. 3, съответно с 
документите по чл. 76л, ал. 9.
(5) Държане и превозване на акцизните 
стоки по ал. 1 се допуска само ако сертифици-
раният изпращач/временно сертифицираният 
изпращач е предоставил на лицата по чл. 76ж, 
ал. 7 уникалния опростен административен 
референтен код на документа. По искане на 
лицата сертифицираният изпращач/временно 
сертифицираният изпращач е длъжен да им 
предостави информацията от регистрирания 
електронен опростен административен доку-
мент на хартиен носител.
(6) Забранява се изпращането и/или превоз-
ването на акцизните стоки по чл. 76ж1, ал. 1 
от лице без регистрация по чл. 57а, ал. 1, т. 4а, 
както и без подадено уведомление и предста-
вени доказателства по реда на чл. 76ж1, ал. 2. 
Копие от писменото уведомление съпровожда 
стоките при изпращането и превозването им 
на територията на страната.
(7) Физически лица може да изпращат, 
пренасят или превозват до друга държава 
членка закупени в страната тютюневи изде-
лия и алкохолни напитки, предназначени за 
лична или семейна употреба или за подаръци, 
когато стоките не надхвърлят количествените 
ограничения в правилника за прилагане на 
закона и действията не се извършват редовно.“
§ 56. В чл. 106а се правят следните изме-
нения и допълнения:
1. В ал. 1 думите „20-дневен срок“ се за-
менят с „тримесечен срок“.
2. В ал. 2 думите „45-дневен срок“ се за-
менят с „12-месечен срок“.
3. Създават се ал. 3 – 7:
„(3) В срока по ал. 2 собственикът или 
изрично упълномощено от него лице подава 
искане за връщане на акцизните стоки до 
директора на компетентната териториална 
дирекция, на територията на която се намират.
(4) В 30-дневен срок от писменото искане 
акцизни стоки подлежат на връщане, освен 
когато подлежат на събиране като доказа-
телства в друго висящо производство или е 
насочено принудително изпълнение върху тях.
(5) Към искането по ал. 1 се представя 
документ, удостоверяващ начисляването и 
заплащането на акциза за стоките, подлежащи 
на връщане. В случай че лицето не разполага 
с документ за начисляването и заплащането 
на акциза, акцизът за стоките се определя по 
реда на чл. 107ж.
(6) Не се връщат акцизни стоки, притежа-
ването на които е забранено. За тях се прилага 
редът на чл. 124, ал. 5.
(7) Отказът на директора на компетент-
ната териториална дирекция за връщане на 
акцизните стоки подлежи на обжалване по 
реда на чл. 197 от Данъчно-осигурителния 
процесуален кодекс.“